钦定古今图书集成/明伦汇编/官常典/第245卷 > 丘濬
## 钦定古今图书集成/明伦汇编/官常典/第245卷 > 丘濬

按《明外史》本传：“濬字仲深，琼山人。幼孤，母李氏教之
读书，过目成诵。家贫无书，尝走数百里借书，必得乃
已。举乡试第一，景泰五年成进士，改庶吉士，授编修。
濬既官翰林，见闻益广，尢熟国家典故。成化中，秩满，
进侍讲，与修《英宗实录》，进侍讲学士。《续通鉴纲目》成，
擢学士，迁国子祭酒。经生作文尚险怪，濬主南畿乡”
试，分考、会试，皆痛抑之。及是，尢谆切告诫，返文体于
正。寻进礼部右侍郎，掌祭酒事。濬以真德秀《大学衍
义》止述修身齐家事，而于治国平天下阙焉，乃博采
群书以补之。书成，适孝宗嗣位，表上其书。帝称善，特
进礼部尚书，掌詹事府事。赉金币下诏刊行。修《宪宗
实录》，充副总裁。弘治四年书成，加太子太保。寻命兼
文渊阁大学士，参与机务。尚书入内阁者，自濬始，时
年七十一矣。濬以《衍义补》所载皆可见之行事，请摘
其要者奏闻，下内阁议行之。帝报可。明年，濬上言：“臣
见成化时彗星三见，遍埽三垣，地凡五六百震。迩者
彗星见天津，地震天鸣无虚日，异鸟三鸣于禁中。《春
秋》二百四十年，书彗孛者三，地震者五，飞禽者三，今
乃屡见于二十馀年之间，甚可畏也。愿陛下体上天
之仁爱，念祖宗之艰难，正身清心，以立本而应务。谨
好尚，不惑于异端，节财用不至于耗国，公任使不失
于偏听；禁私谒，明义理，慎俭德，勤政务，则承风希宠、
左道乱政之徒，自不敢肆其奸，而天灾弭矣。”因列时
弊二十二事，帝纳之。六年以目疾免朝参。濬在位，常
以宽大启上心，忠厚变士习。顾性褊隘，尝与刘健议
事不合，至投冠于地。言官建白不当意，多面折之。抑
陈献章、庄昶。与王恕不相得，至不交一言。六年大计
群吏，恕所奏罢几二千人，濬请留九十人。恕争之不
得，而濬令太医院判刘文泰讦恕为润色。其疏稿，恕
竟坐罢。人以是大不直濬。给事中毛珵、御史宋德、周
津等交章劾濬不可居相位，帝不问。逾年，加少保。八
年卒，年七十六，赠太傅，谥文庄。濬廉介，所居邸第极
湫隘，四十年不易。性嗜学，既老，右目失明，犹披览不
辍。然议论多偏激，而博辩足以济之。尝讥范仲淹生
事，谓“岳飞未必能恢复；秦”桧有再造功，闻者不无骇。
正德中，以巡按御史言赐祠于乡曰《景贤》。